TKN วิ่งเกือบ 8% โบรกฯเคาะซื้อเป้า 9.70 บ. รับกำไรไตรมาส 1 ดีเกินคาด
TKN วิ่งเกือบ 8% โบรกฯเคาะซื้อเป้า 9.70 บ. รับกำไรไตรมาส 1 ดีเกินคาด ล่าสุดอยู่ที่ 7.60 บาท บวก 0.55 บาท หรือ 7.80% มูลค่าซื้อขาย 265.70 ล้านบาท
TKN วิ่งเกือบ 8% โบรกฯเคาะซื้อเป้า 9.70 บ. รับกำไรไตรมาส 1 ดีเกินคาด ล่าสุดอยู่ที่ 7.60 บาท บวก 0.55 บาท หรือ 7.80% มูลค่าซื้อขาย 265.70 ล้านบาท
12 พ.ค. 2563

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10.59 น. อยู่ที่ 7.60 บาท บวก 0.55 บาท หรือ 7.80% สูงสุดที่ 7.85 บาท ต่ำสุดที่ 7.15 บาท ด้วยมูลค่าซื้อขาย 265.70 ล้านบาท

โดยราคาหุ้น TKN ปรับตัวขึ้น หลังรายงานผลการดำเนินงานประจำไตรมาส 1/63 มีกำไร 85.67 ล้านบาท เพิ่มขึ้น 5% จากปีก่อนมีกำไร 81.33 ล้านบาท
ทั้งนี้ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” TKN ราคาเป้าหมาย 9.70 บาท/หุ้น โดย TKN รายงานกำไรสุทธิไตรมาส 1/63 ที่ 86 ล้านบาท (เพิ่มขึ้น 5% เมื่อเทียบจากปีก่อน) สูงกว่าตลาดและบล.เคทีบี (ประเทศไทย) คาด จาก cost saving ที่มากกว่าคาด
สำหรับกำไรสุทธิในไตรมาส 1/63 มีสัดส่วนอยู่ที่ 23% ของกำไรสุทธิปี 2563 ซึ่ง บล.เคทีบี (ประเทศไทย) เชื่อมั่นว่าแนวโน้มกำไรสุทธิไตรมาส 2/63 จะปรับตัวเพิ่มขึ้นเมื่อเทียบจากไตรมาสก่อน จากตลาดจีนที่กลับสู่ระดับปกติ ดังนั้น จึงยังคงประมาณกำไรสุทธิปี 2563 ที่ 382 ล้านบาท (เพิ่มขึ้น 4% เมื่อเทียบจากปีก่อน)
ขณะที่ ราคาหุ้น Underperform SET -12% ใน 3 เดือนที่ผ่านมา สะท้อนผลกระทบของ COVID-19 ไปพอสมควรแล้ว ปัจจุบัน TKN เทรดอยู่ที่ PER ที่ 25.5 เท่า